Prva gimnazija Varaždin

i

programski voditelji 1. festivala ljudskih prava PGV

raspisuju:

**NATJEČAJ ZA IZLOŽBU FOTOGRAFIJA NA TEMU**

 **LJUDSKIH PRAVA**

 Prva gimnazija Varaždin u sklopu 1. festivala o ljudskim pravima poziva zainteresirane učenice i učenike Prve gimnazije Varaždin, roditelje i sve prijatelje Škole na sudjelovanje u nagradnom natječaju za izložbu fotografija na temu *Ljudskih prava.*  Cilj i svrha natječaja je potaknuti sudionike na fotografiranje tema koje se tiču problematike ljudskih prava u svojoj bližoj ili daljoj okolini (pravo na čisti okoliš, pravo na obrazovanje, pravo na zdravstvenu skrb, pravo na rad, pravo na jednakost, pravo na slobodno kretanje, pravo na brak i osnivanje obitelji, pravo na osobnu imovinu, pravo na slobodu mišljenja i informiranja, pravo na slobodu mirnog okupljanja, pravo na socijalnu sigurnost, pravo na odgovarajući životni standard).

Ovaj foto natječaj sastavni je dio aktivnosti 1. festivala o ljudskim pravima u Prvoj gimnaziji Varaždin.

Uvjeti natječaja:

* Fotografije se šalju elektronskom poštom isključivo na e-mail adresu pedagog@gimnazija-varazdin.skole.hr
* Uz fotografije potrebno je ispuniti i poslati prijavnicu koja se nalazi u prilogu natječaja
* Prijaviti možete maksimalno 2 (dvije) fotografije
* Fotografije moraju biti u jpg formatu, minimalne rezolucije 300 dpi-a i najmanje 2000 piksela
* Fotografije ne smiju biti skinute s interneta, tuđe i do sada objavljene

Natječaj je otvoren do **11.ožujka 2022. godine,** a o odabiru najboljih fotografija odlučit će stručni ocjenjivački sud u sastavu:

1. Iva Pintarić Mandić – profesorica likovne umjetnosti
2. Vladimir Mikac – profesor informatike i voditelj foto-video grupe
3. Ivana Žnidarić Kajić – profesorica sociologije, voditeljica građanskog odgoja i obrazovanja za PGV
4. Andrijana Petrina – stručna suradnica pripravnica pedagoginja, profesorica povijesti

Odabrane fotografije objavit ćemo na Web i Facebook stranici Prve gimnazije Varaždin te kao sastavni dio izložbe najpoznatijih fotografija svijeta s tematikom ljudskih prava u prostorima škole. Za autore najuspješnijih fotografija osigurane su plakete te skromne nagrade.

Tim 1. festivala ljudskih prava u Prvoj gimnaziji Varaždin:

Renata Čelik, prof., Andrijana Petrina, prof., Rajko Guščić,prof. i Marinela Marčetić, prof.